Hollywood Tonight

Το **Hollywood Tonight** είναι τραγούδι του Μάικλ Τζάκσον από το άλμπουμ *[[Michael (άλμπουμ)|Michael]]*. Το τραγούδι κυκλοφόρησε από την Epic Records στις 11 Φεβρουαρίου 2011, ως το δεύτερο single του *Michael*. Τα μέρη ομιλίας εκτελέστηκαν από τον ανιψιό του Τζάκσον, Τάριλλ Τζάκσον και γράφτηκε από τον Τέντι Ρίλεϊ. Στις 10 Μαρτίου 2011, κυκλοφόρησε ένα βίντεο για το τραγούδι. Στο βίντεο γυρίστηκε η χορεύτρια Σοφία Μουτέλλα που ντύθηκε σε ύφος Μάικλ Τζάκσον και χορεύει με άλλους 60 χορευτές.

## Προϊστορία και κυκλοφορία
Το τραγούδι γράφτηκε από τον Μάικλ Τζάκσον κατά τη διάρκεια των ηχογραφήσεων του *[[Invincible (άλμπουμ)|Invincible]]*. Ο Μάικλ άρχισε να το ηχογραφεί εκ νέου το 2007, με τον παραγωγό του Θερόν Φίμστερ. Ο Τζάκσον έγραψε για πρώτη φορά τους στίχους το 1999 και άρχισε να δουλεύει με τον Μπραντ Μπάξερ, ο οποίος συνέγραψε το τραγούδι. Στα επόμενα 10 χρόνια, ο Τζάκσον επέστρεψε πολλές φορές στις ηχογραφήσεις του κομματιού. Ο Τζάκσον και ο Μπάξερ ασχολήθηκαν ξανά με αυτό το 2007, στο Λας Βέγκας. Τον Οκτώβριο του 2008, όταν ο Τζάκσον ζούσε στο Λος Άντζελες, ζήτησε από τον Μάικλ Πρινς να του δώσει το τελευταίο mix του τραγουδιού σε CD για να μπορέσει να το ακούσει και να το βελτιώσει, αλλά δεν ασχολήθηκε ξανά ποτέ με το τραγούδι. Ο Τέντι Ρίλεϊ ήταν συμπαραγωγός του κομματιού, σε συνεργασία με τον Θέρον Φίμστερ, μετά τον θάνατο του Τζάκσον. Ο Ρίλεϊ έγραψε νέο bridge, που εκτελέστηκε από τον Τάριλλ Τζάκσον, που συμπεριέλαβε διαφορετικούς στίχους από ότι ο Τζάκσον.

Στις 3 Δεκεμβρίου 2010, μετά την κυκλοφορία του άλμπουμ  *Michael*, η κωμικός Έλλεν ΝτεΤζένερς εκτέλεσε το *Hollywood Tonight* στην εκπομπή *[[The Ellen DeGeneres Show]]*. Το τραγούδι κυκλοφόρησε για πρώτη φορά ως single στην Ιταλία, στις 11 Φεβρουαρίου 2011. Και συμπεριλήφθηκε στο playlist A του BBC Radio 2 από τις 12 Φεβρουαρίου 2011. Στην Πολωνία, το κομμάτι κυκλοφόρησε στις 14 Φεβρουαρίου 2011. Σε αργότερη ανακοίνωση από την επίσημη ιστοσελίδα του Μάικλ Τζάκσον, το *Behind the Mask* θα κυκλοφορούσε ως radio single σε χώρες όπως ΗΠΑ, Καναδά, Ιαπωνία και Γαλλία. Το *Hollywood Tonight* θα κυκλοφορούσε ως single στα ράδιο του υπόλοιπου κόσμου. Αλλά, το κομμάτι κυκλοφόρησε σε σταθμούς των ΗΠΑ στις 5 Απριλίου 2011.

## Κριτική

Το τραγούδι έλαβε γενικά θετικές κριτικές. Ο Τέντι Ρίλεϊ, παραγωγός του κομματιού, δήλωσε, «ήθελα το επόμενο επίπεδο της συνάντησης του *[[Billie Jean]]* με το *[[Dangerous (τραγούδι, Μάικλ Τζάκσον)|Dangerous]]* ή το *[[Leave Me Alone]]*. Είναι ένα από αυτά που έχουν γραμμές μπάσου που θα θυμάσαι». Ο Τζο Βόγκελ, της *[[The Huffington Post]]*, δήλωσε ότι το τραγούδι ήταν «σίγουρα το καλύτερο από το άλμπουμ. Το τραγούδι αρχίζει με μια στοιχειώδη γοτθική εκκλησιαστική χορωδία, πριν την μετατροπή της σε ένα stomper χορό» και ότι «στο κομμάτι, ο Τζάκσον ακούγεται σε ιδιαίτερα βαθύτερη φωνή και καταλήγει με ένα σφύριγμα στρατιωτικού τύπου». Η Λι Γκρίνμπλατ, της *[[Entertainment Weekly]]*, είπε ότι το τραγούδι «ακούγεται πιο λιτό και επείγον, με το εμπορικό σήμα του Τζάκσον στην ποπ». Ο Ντάν Μάρτιν, της *[[NME]]*, δήλωσε ότι το άλμπουμ *Michael* «δεν είναι τόσο τρομαχτικό όσο μπορείς να σκεφθείς», και ότι «το χειρότερο που μπορεί να πει κανείς για το *Hollywood Tonight* είναι ότι η υπογραφή του γίνεται ανόητη σε ένα σημείο». Οι Τζέισον Λίπσχουτζ, Γκάιλ Μίτσελ και Γκάρι Γκράφ, από το περιοδικό *[[Billboard]]*, δήλωσαν ότι το κομμάτι «ακούγεται όπως το *[[Lucky (τραγούδι, Μπρίτνεϊ Σπίαρς)|Lucky]]* της Μπρίτνεϊ Σπίαρς μαζί με το *[[LoveStoned]]* του Τζάστιν Τίμπερλεϊκ». Ο Νέιλ ΜακΚόρμικ, της *[[Daily Telegraph]]*, είπε ότι «κερδίζει μια παράξενη εμπιστοσύνη χάρη στην κλασική ποπ και ίσως αποτελεί το καλύτερο έργο του Τζάκσον μετά την ένδοξη δεκαετία του 1980». Ο Τζιμ Φάρμπερ, της *[[Daily News (Νέα Υόρκη)|Daily News]]* επαίνεσε το *Hollywood Tonight* επειδή παρουσιάζει «τον παλαιό καλλιτεχνικό οίστρο» Ο Τζέραρντ ΜακΓκάρρι, του *Shout! Music Magazine*, δήλωσε ότι «αν και το κομμάτι δεν έχει κάποια επαφή με τα θρυλικά κομμάτια του Τζάκσον, μας υπενθυμίζει τους ήχους disco που έγιναν σήμα κατατεθέν του Τζάκσον. Στο βίντεο, ακόμα και η χορεύτρια μοιάζει με τον Μπρουκ Σιλντς, το ύφος του οποίου χρησιμοποίησε ο Τζάκσον τη δεκαετία του 1980».

Οι αρνητικές κριτικές ήρθαν από τον Καρλ Κόρτεζ, του *Assignment X*, ο οποίος δήλωσε ότι το mix «είναι λίγο μεγαλύτερο από το αρχικό, αλλά και πάλι δεν είναι πολύ καλό τραγούδι. Τα άλλα ακυκλοφόρητα B-side ή και το αρχικό demo ίσως ακούγονται καλύτερα».

## Εμφάνιση στα τσαρτ

Το *Hollywood Tonight* κυκλοφόρησε ως το δεύτερο single *[[Michael (άλμπουμ)|Michael]]*, στις περισσότερες περιοχές. Λόγω της μαζικής κυκλοφορίας του στα ραδιόφωνα από το BBC Radio 2 στο Ηνωμένο Βασίλειο, το κομμάτι έκανε το ντεμπούτο του στην 38η θέση του The UK Radio Airplay Chart στην 7η εβδομάδα του 2011 (από τις 13 μέχρι τις 19 Φεβρουαρίου 2011), και έφθασε στην 35η θέση στην 8η εβδομάδα του 2011 (από τις 20 μέχρι τις 26 Φεβρουαρίου 2011).

Στις ΗΠΑ, το τραγούδι έκανε το ντεμπούτο του στην 89η θέση του *Billboard* Hot R&B/Hip-Hop Songs Chart στα τέλη της εβδομάδας της 16ης Απριλίου 2011, και έγινε το 52ο solo hit του Τζάκσον στο συγκεκριμένο τσαρτ, και έφθασε έως την 60η θέση. Έκανε το ντεμπούτο του στην 36η θέση στο *Billboard* Hot Dance Club Songs Chart στο τέλος της εβδομάδας της 30ης Απριλίου 2011, και στις 11 Ιουνίου 2011, έγινε το πρώτο #1 hit του Τζάκσον στο συγκεκριμένο τσαρτ από το 1995, οπότε στην πρώτη θέση βρέθηκε το Scream και το όγδοο τραγούδι στην 1η θέση του τσαρτ στην καριέρα του.

## Μουσικό βίντεο

Η επίσημη ιστοσελίδα του Τζάκσον ανακοίνωσε ένα μουσικό βίντεο για το *Hollywood Tonight*. Αν και αρχικά ανακοινώθηκε ότι θα κυκλοφορούσε στα τέλη του Φεβρουαρίου, αργότερα έγινε γνωστό ότι θα κυκλοφορήσει στις 10 Μαρτίου 2011. Ένα βίντεο-αξιολόγηση, διάρκειας 19 λεπτών, έγινε διαθέσιμο στην σελίδα του Τζάκσον στο Facebook. Στις 10 Μαρτίου, όπως ήταν αναμενόμενο, κυκλοφόρησε ολόκληρο το βίντεο μαζί με ένα νέο mix ονόματι *Throwback Mix*, επηρεασμένο από το τραγούδι *[[Billie Jean]]*.

Ο διευθυντής του βίντεο για το *Hollywood Tonight* ήταν ο Βάιν Ισχάμ. Ο Ισχάμ είχε διευθύνει το βίντεο και για το *[[You Are Not Alone]]*, το 1995. Το βίντεο γυρίστηκε σε δρόμους μπροστά στο Pantages Theatre στο Χόλιγουντ, Καλιφόρνια.

Στο βίντεο συμμετείχε η χορεύτρια Σόφια Μπουτέλλα, φορώντας ρούχα σε ύφος Τζάκσον. Περισσότεροι από 60 χορευτές εκτέλεσαν ένα χορό σε ύφος του Τζάκσον, σε βίντεο που δημοσιεύθηκε από το TMZ. Η ιστορία του βίντεο διαδραματίζεται γύρω από μια νεαρή γυναίκα που φθάνει στο Χόλιγουντ, θέλοντας να γίνει διάσημη χορεύτρια. Το βίντεο περιέχει εικόνες από άλλα βίντεο με τον Τζάκσον, συμπεριλαμβανομένου των *[[Jam (τραγούδι)|Jam]]*, *[[Don't Stop 'til You Get Enough]]*, *[[In the Closet|In The Closet]]*, *[[Black or White]]* και *[[Billie Jean]]*.

## Κατάλογος κομματιών

 

## Τσαρτ

## Ιστορία κυκλοφορίας

## Προσωπικό

* Σύνθεση: Μάικλ Τζάκσον και Μπραντ Μπάξερ
* Μέρος ομιλίας: Τέντι Ρίλεϊ
* Παραγωγή: Μάικλ Τζάκσον και Τέντι Ρίλεϊ
* Συμπαραγωγή: Θέρον Φίμστερ
* Διευθέτηση: Μάικλ Τζάκσον, Τέντι Ρίλεϊ και Θέρον Φίμστερ
* Μιξάρισμα: Τζιν-Μαρί Χορβάτ, Τέντι Ρίλεϊ και Σκοτ Έλτζιν
* Προγραμματισμός: Τέντι Ρίλεϊ
* Ηχογράφηση φωνητικών: Μάικλ Νούρχμαν Πρινς και Mischke
* Bridge Ομιλίας: Τάριλλ Τζάκσον
* Σφυριγμός: Ντάννι Ρέι ΜακΝτόναλντ Τζούνιορ και Μάικλ Ντούρχαμ Πρινς
* Beat Box: Μάικλ Τζάκσον
* Μηχανική: Σκοτ Έλτζιν, Τζέιμς Μάρρεϊ, Μάικλ Ντούρχαμ Πρινς και Τζων Νέττλσμπεϊ
* Βοηθός Μηχανικός: Κουεντίνν Γκίλκεϊ
* Πληκτρολόγια: Θέρον Φίμστερ και Έντβαρντ Μπράουν
* Κιθάρα: Έρικ Ντόνελ Γουόλς και Έρικ Τζάκσον
* Πνευστά: The Regiment

## Παραπομπές


κατηγορία:Τραγούδια του Μάικλ Τζάκσον
Κατηγορία:Singles του 2011
Κατηγορία:Τραγούδια του 2010